DAMPARENGPUI - I DRAFT ELECTORAL ROLL 2024 TLANGZARH A NI,"1285/2024-2025 Mamit 24th July, 2024 : Vawiin khan Taitesena Buk, DC Office-ah Damparengpuii - I VC Bye - Election atana hman tur Draft Electoral Roll 2024 chu Pu Jacob Lalawmpuia, District Election Officer/District Bawrhsap ni bawk chuan a tlangzarh. Vawiin-a tlangzarh tak VC05014 Damparengpui - I ah hian VC tanglai pakhat a ban avanga Bye- Election hi neih ngai a ni. Pi Carolyn LB.Khiangte, Election Officer-in a tarlan danin Damparengpui I ah hian vote nei mipa 866 leh hmeichhia 803 an vaiin mi 1669 an awm a. Draft Electoral Roll tlangzarh takah hian Submission of claims & Objection hi 25.07.2024 - 31.07.2024 a ni a, Disposal of claims & objections hi 01.08.2024 - 08.08.2024 niin Publication of Final Electoral Roll hi 13.08.2024 a ni ang. Pu Jacob Lalawmpuia, District Election Officer chuan Damparengpui I Bye Election atana Draft Electoral Roll a hun taka tlangzarh a nih theih nana thawktute fakawm a tih thu a sawi a, Final Roll felfai tak neih a nih theih nan thawktute taima taka vil zui turin a chah bawk. Vawiina Damparengpui I Draft Electoral Roll tlangzarh tak hi Political Party aiawh INC, BJP, MNF leh ZPM te hnenah a copy Pu Malsawmzuala, Deputy District Election Officer chuan a hlan nghal a ni. Draft Electoral Roll tlangzarhna-ah hian ERO, AERO, Elections Officials, tlawmngaipawl aiawh, political pary aiawh leh thutharthehdarhtute an tel a ni. Attachment Loading attachment...",Dated: 24 th Jul 24 2:45 PM,https://dipr.mizoram.gov.in/post/damparengpui-i-draft-electoral-roll-2024-tlangzarh-a-ni